ריצ'רד שיף

ביוגרפיה

שיף נולד בבת'סדה שבמרילנד למשפחה יהודית. לשיף שלושה אחים. אמו שרלוט עבדה בתחום הפרסום והטלוויזיה. אביו אדוארד היה עורך דין מקרקעין. שיף נשר מבית הספר התיכון. בשנת 1973 למד זמן קצר בסיטי קולג' של ניו יורק (CCNY), אבל לא סיים את לימודיו. הוא עבר לקולורדו שם מצא תעסוקה בחיתוך עצי הסקה. כשחזר לניו יורק ב-1975 הוא החל ללמוד משחק בסיטי קולג' של ניו יורק והתקבל למסגרת תוכנית התיאטרון שלהם.

קריירה

שיף למד בימוי. הוא ביים מספר מחזאות אוף ברודוויי, כולל "אנטיגונה" בשנת 1983 עם אנג'לה באסט שרק סיימה אז את לימודיה. באמצע שנות השמונים החליט לנסות את מזלו במשחק וקיבל מספר תפקידי טלוויזיה. סטיבן ספילברג הבחין בו כששיחק בפרק בסדרת הטלוויזיה "תקריות גבוהות" ולוהק לסרט "פארק היורה: העולם האבוד", שיצא בשנת 1997. הקריירה שלו החלה לטפס למעלה והובילה אותו לתפקיד בסדרה זוכת הפרסים של אהרן סורקין "הבית הלבן", כששיחק את דמותו של טובי זיגלר. שיף נודע בגישתו המופנמת והאינטנסיבית שלו למלאכה שלו, ובסגנון שליחתו המאופק.
בשנת 1995 הוא שיחק כעורך הדין של ג'ון דו" (קווין ספייסי) במותחן הפשע "שבעה חטאים". שנה לאחר מכן כיכב כשחקן אורח בפרק 17 של העונה השנייה של סדרת הדרמה הרפואית "ER" ובהמשך בדרמה המשטרתית "NYPD Blue". ב-1996 שיף שיחק כקצין מבחן מושחת בסרט "סיטי הול", לצד אל פצ'ינו וג'ון קיוזק, ושיחק בסרט "מייקל" בבימויה של נורה אפרון. 
ב-1998 שיחק כדוקטור בסרט הקומדיה "ד"ר דוליטל" לצד השחקן אדי מרפי. באותה שנה שיחק כרוברט לורל סמית בסרט הטלוויזיה של HBO "מלחמות הפנטגון", המבוסס על הפיתוח האמיתי של הרכב הקרבי המשוריין בראדלי וגם בסרט האסונות "פגיעה קטלנית", בו גילם את דמותו של דון בידרמן. ובמותחן הפשע "אישה משמיים" בכיכובה של ג'ואנה גוינג.
הוא הופיע בפרק אחד בעונה הראשונה של סדרת הסיטקום "בקר". בשנת 2001 שיחק בסרט הקומדיה "מה כבר יכול להיות" בכיכובם של מרטין לורנס ודני דה ויטו. הוא שיחק את תפקידו של מר טורנר הקשוח בסרט הדרמה "קוראים לי סם" עם שון פן ומישל פייפר. בנוסף שיחק שוב לצד אל פצ'ינו בסרט "יחצ"ן במילכוד", משנת 2002.
שיף שיחק כעצמו בתפקיד אורח בסיום העונה השנייה של הסדרה "הפמליה". בשנת 2006 שיף חזר לשורשי הבמה שלו כשכיכב במחזה "מתחת למשקוף" בניו ג'רזי, בפברואר 2007 הוא הופיע באותו מחזה והפעם בלונדון. באותה שנה הופיע כפיליפ קואן בסיום העונה של סדרת הדרמה "סוכן מחוק". בשנת 2008 הוא הופיע בסרט הרומנטי "הזדמנות אחרונה לאהבה", עם דסטין הופמן ואמה תומפסון ובסרט "Another Harvest Moon", עם ארנסט בורגנין. כמו כן, הופיע בסיום העונה של סדרת הדרמה "אלי סטון".
שיף שיחק כצ'ארלס פישר בסדרת המדע הבדיוני "טרמינייטור" בפרק בעונה השנייה, הדמות שלו שיתפה פעולה עם "סקיינט" (מערכת אינטליגנציה מלאכותית בעלת מודעות עצמית). הוא נשלח בזמן להווה כתגמול על שיתוף הפעולה שלו עם סקיינט. הוא שיחק כרב אורתודוקסי בסדרת הדרמה "In Plain Sight", עם מרי מקורמק. בשנת 2009 הוא שיחק בסרטים "בואו נדמיין את זה", עם אדי מרפי, ו"גבר מבוקש", עם מייקל דאגלס וסוזן סרנדון. מאוחר יותר באותה שנה הוא חזר ללונדון לצלם שני סרטים, "הכופר", שבו כיכב עם אומיד ג'לילי ו"איזה מין שוויון", עם סאלי הוקינס ובוב הוסקינס. שיף גם הופיע כמהפנט בפרק בעונה השביעית של סדרת הטלוויזיה "מונק".
בשנת 2010 שיף כיכב בדרמת הפשע הקצרה של רשת פוקס, "Past Life". הוא שיחק גם בתפקיד חוזר כמנהל ה-FBI ג'ק פיקלר בסדרה "מחשבות פליליות: התנהגות חשודה" של רשת CBS האמריקאית. לשיף היה גם תפקיד חוזר בסדרה "הגלימה" של רשת NBC. בנוסף, שיחק בתפקיד אורח בסדרות "Any Human Heart" הבריטית עם ג'ים ברודבנט כשגילם פסיכיאטר, ובפרק ה-15 של העונה השנייה של הסדרה "צווארון לבן". הוא גילם גם את תפקידו של סוכן CIA לשעבר בסרט "ג'וני אינגליש חוזר".
באפריל 2011 חזר שיף לוסט אנד כדי לשחק במחזה "Smash!".
בשנת 2012 כיכב לצד רוב לאו במותחן הפוליטי "קרב סכינים" של הבמאי ביל גאטנטאג, ושיחק לצד השחקנים ג'וש דוהאמל, רוזריו דוסון וברוס ויליס בסרט "לשחק באש" משנת 2012. שיף שיחק בשלושה פרקים בסדרה "NCIS" של רשת CBS כדמות חשובה בעלילה.
הוא לוהק לסדרה "בית השקרים" בכיכובם של קריסטן בל ודון צ'ידל. הוא כיכב גם בסרט הטלוויזיה "Innocent" משנת 2011 עם ביל פולמן. הוא משחק בתפקיד חוזר בסדרת הטלוויזיה "עד עצם היום הזה" וכפרופסור המילטון בסרט "איש הפלדה" משנת 2013 בבימויו של זאק סניידר.
בשנת 2016 שיחק בשני פרקים בסיטקום "הכריש" של רשת FOX, בכיכובו של רוב לאו. ב-2017 השתתף בסרט "הסערה". ב-2018 שיחק בסרטו של רוב ריינר, "השתלטות מהירה".

חייו האישיים

שיף הכיר את אשתו שילה קלי במהלך האודישנים למחזה "אנטיגונה" בשנת 1993, והם התחתנו ב-1996. יש להם בן בשם גאס ובת בשם רובי.
שיף הוא חבר במפלגה הדמוקרטית. הוא תמך בברק אובמה בבחירות לנשיאות ב-2008. קודם לכן תמך בסנטור ג'ו ביידן, לפני שנשר.